น้ำหวาน ลวง จั๊กจั่น ปิดบัญชีแค้น ใน สางนางพราย
ดำเนินเรื่องมาถึงตอนจบสุดเข้มข้นสำหรับละคร สางนางพราย ทางสถานีโทรทัศน์ ช่อง 8 ที่กำลังเข้มข้นสุดๆ โดยเฉพาะซีนนี้ ที่นางเอก จั๊กจั่น-อคัมย์สิริ สุวรรณศุข โดนผี น้ำหวาน-กรรณาภรณ์ พวงทอง ลวงมาหวังฆ่าให้เป็นตัวตายตัวแทน โดยใช้ดาวร้ายอย่าง เชน-ณัฐวัฒน์ มากระชากสร้อยพระ แต่โชคยังเข้าข้าง เพราะได้พระเอก กอล์ฟ-อนุวัฒน์ ชูเชิดรัตนามาช่วย เบื้องหลังทำเอานักแสดงทุกคนจัดเต็มปล่อยของดราม่ากันสุดๆ จะเป็นอย่างไรมีภาพให้ดูกันคลิกอ่านเรื่องย่อละครเรื่อง สางนางพรายเป็นฉากที่ เมธาวลัย (จั๊กจั่น-อคัมย์สิริ) กำลังขับรถแล้วรู้สึกเหมือนมีใครจ้องมองอยู่ข้างหลัง แต่ก็ต้องเบรกกะทันหันเพราะมีของขวางทางรถ เมธาวลัยรีบลงมาดู ยง (เชน-ณัฐวัฒน์) ย่องมาจากด้านหลังดึงสร้อยพระจากเมธาวลัยไป เมธาวดี (น้ำหวาน-กรรณาภรณ์) ได้ทีสะกดจิตเมธาวลัย ลวงไปฆ่า ประสุต (กอล์ฟ-อนุวัฒน์) ตามมาช่วย และโดนเมธาวดีบีบคอปางตายเบื้องหลังฉากนี้ทีมงานยกกองไปถ่ายทำกันที่ ป่าบ้านสวนกลิ่นแก้ว จ.นนทบุรี เป็นซีนใหญ่ที่พูดเลยว่าเข้มข้นมาก เพราะนักแสดงทุกคนบทยาวมาก และต้องดราม่ากันด้วย แต่ถึงจะบทยาวซีนยากแค่ไหน ก็ไม่มีอะไรมาทำลายสามนักแสดงอย่าง กอล์ฟ จั๊กจั่น น้ำหวานได้ เพราะเบื้องหลังก็ยังคงฮากันสุดๆ จนลืมไปเสียสนิทว่านี่คือละครดราม่านะคะเนี่ย ฮ่าๆ ถึงเวลาผู้กำกับ ภูมิภัทร สังวาลย์วรกุล เรียกนักแสดงมาซ้อมคิวต่อบท เพราะแอ็กชั่นเยอะมาก ด้านน้ำหวานที่ซีนนี้ต้องแต่งสวยก่อน แล้วต้องเปลี่ยนมาแต่งผี ยกความอึดให้จริงๆและด้วยชุดผีที่ทั้งยาวกรุยกราย แถมต้องใส่วิกยาวเกือบลากพื้น ช่วงซ้อม น้ำหวานต้องโดนสร้อยพระแล้วกระเด็นลงไปนอนกับพื้น งานนี้ทำเอา กอล์ฟ จั๊กจั่นขำก๊าก เพราะใบไม้ติดหัวน้ำหวาน จากความน่ากลัวกลายเป็นความฮาซะงั้น เมื่อซักซ้อมคิวจนเป๊ะถ่ายจริงเริ่มที่ จั๊กจั่น โดนสะกดจิตโดยผีน้ำหวานล่อมากลางป่า กะหวังฆ่าให้เป็นตัวตายตัวแทน กอล์ฟตามมาติดๆ รีบเอาสร้อยพระใส่ให้จั๊กจั่น น้ำหวานมองตาขวาง จั๊กจั่นได้สติวิ่งโผเข้ามากอดกอล์ฟ กอล์ฟดราม่าน้ำตานองขออโหสิกรรมและบอกว่าไม่เคยรักน้ำหวานเลย น้ำหวานฟัง กรี๊ดระเบิดอารมณ์ น้ำตาไหล วิ่งมาบีบคอกอล์ฟ จั๊กจั่นพยายามช่วยแต่โดนผลักกระเด็น ร้องไห้ขอร้องให้น้ำหวานหยุด น้ำหวานผลักกอล์ฟกระแทกกับต้นไม้ แล้วลงไปบีบคอซ้ำกะเอาตายสิ้นเสียงคัท กอล์ฟ จั๊กจั่น ร้องไห้จนหมดแรง ส่วนน้ำหวานหันไปบอกทีมงานว่าขอน้ำขิงร้อนๆ สักแก้ว เพราะกรี๊ดจนเจ็บคอมากจ้าแม่ ฮ่าๆ สุดท้ายแล้วเมธาวดีจะล้างแค้นได้สำเร็จหรือไม่ ติดตามชมฉากนี้ได้ในละคร สางนางพราย วันจันทร์ที่ 13 มกราคมนี้ เวลา 18.40 น. เสนอเป็นตอนจบ ทางช่อง 8.คลิกอ่านนิยายไทยรัฐเรื่องอื่นๆ
แต่โชคยังเข้าข้างเพราะได้พระเอก กอล์ฟ-อนุวัฒน์ ชูเชิดรัตนา มาช่วย เบื้องหลังทำเอานักแสดงทุกคนจัดเต็มปล่อยของดราม่ากันสุดๆ จะเป็นอย่างไรมีภาพให้ดูกัน
สางนางพราย,จั๊กจั่น อคัมย์สิริ,น้ำหวาน กรรณาภรณ์,ช่อง 8,นิยาย,ละคร